Ta' Ġ. Kien il-Ħadd filgħaxija, u l-ġirien ta' Sqaq l-Imnara ressqu l-banketti u s-siġġijiet u bdew jirrakkuntaw fuq l-imgħoddi. ''Mela, qed isemmu z-zija Pepp', qalet Mananni, ''isimgħu din''. 'Iz-zija Pepp, Alla jaħfrilha, kienet baqgħet xebba. Kellha terran, ħallihulha missierha, u kienet ilha toqgħod fih xi ħamsin sena. Meta kien- et għadha żagħżugħa, kien fiha biċċa ta' tifla, Alla jbierek, u kellha ħafna min iridha. Imma z-zija Pepp ma kinitx tad-dinja, u kulħadd kien igħid li soru għad issir. 'Mela jitfa' għajnejh fuqha Wiġi tal-Buqajru, u bdew jitkellmu. Jien l-istorja nafha mingħandha għax minn mindu kont naqra ta' tifla dejjem għandha kont issibni.' 'Naħseb ħallietlek xi sold, Manann.' qalet waħda biex tiċċajta. WIssa ħallietli x'ħallietli, erħina minn dan. U biex ma ntawwalhiex bdew jinnamraw, dan Wiġi u z-zija Pepp, u kulħadd ħaseb li dalwaqt jagħtu l-kelma. 'F'daqqa waħda ma rawhomx flimkien iktar. Għandu jkun dan Wiġi ħabat jieħu xi kunfidenzi magħha, u keċċietu. U meta kienu jgħaddu minn ħdejn xulxin, hi tħares naħa u hu jħares oħra. Kull nhar ta' Sibt kienet timla l-buqar bl-ilma fietel u tinħasel fil-friskatur fil-loġġa tal-kċina. U baqgħet tagħmel hekk sakemm xjieħet sewwa. ''Darba t-tfal t'oħti raw raġel taħt il-ħajt tal-bitħa taz-zija Pepp. Għax il-ħajt tagħha, ħajt għoli, kien jagħti għall-għalqa. It-tfal qalu li kien qed jagħmel pipi, imma sikwit kienu jarawh taħt il-ħajt tagħha. 'Dik il-ħabta nhar ta' Sibt wara nofs in-nhar kont immur ngħinha tinħasel, u Sibt minnhom fettilli ngħaddi mit-triq ta' wara, u ja sidi nil- maħ lil Wiġi tal-Buqajru lest minsub wara l-ħajt taz-zija Pepp, u b'għaj- nejh mat-toqba li kien hemm fil-ħajt. 'Malli dħalt iz-zija kienet ġa bdiet tgħalli l-ilma, u għedtilha: 'Zi, għax ma tinħasilx fil-kamra'' 'Qaltli: 'U ħallina minnek intl Dik il-kamra tagħmel id-dlam u ma nara xejn. U ma rridx inxerred ilma hemm ġew, lanqas. Isma' mbagħad, dan għalfejni' staqsietni bil-ħatfa. ''Għedtilha: 'Inti taf min ikun qed jittawwal minn wara l-ħajt tal- bitħal' 'Qaltli: 'U le, binti, fejn sejra b'rasek2 U mbagħad lili x'jistgħu jarawlit Issa morna, Mananni' u bdiet tidħak. 'Jien ma ridt ngħidilha xejn iktar għax żgur kienet tagħtiha pup- lesija. Insomma dak in-nhar tajt dahri lejn il-ħajt u rranġajt kif stajt. Im- ma s-Sibt ta' wara għattiet nofs il-loġġa b'biċċa liżar qadim. ''Mela, xi sena qabel mietet kienet għotrot għal kollox, u Karmni tiegħi kienet dejjem magħha. Fettlilha tinżel mis- sodda għax riedet il-barmil, u la naf ħassha ħażin. qabel u lanqas wara, naf li meta Karmni ġiet għalija sibtha fl-art barra minn sensiha, u l-bar- mil b'kollox maqlub fl-art. Għandu jkun ippruvat toqgħod fuqu u poġġiet fuq ix-xifer. '' 'Ma poġġietx fiċ-ċentru, insomma, qalet waħda, u kulħadd iżomm żaqqu bid-daħk. f'Jien u Karmni ippruvajna nerfgħuha. X'terfa' terfa'l Fl-aħħar għedt 'il Karmni, għedtilha 'Karm, ara ssibx xi raġel barra u għidlu jiġi jtina daqqa t'id. Sadattant jiena ippruvajt nerfagħha ftit minn hemm u ner- fagħha ftit minn hawn, u tista' tgħid kont għoddni neżżajtha. F'daqqa waħda tidħol Karmni bir-raġel li sejħet, u dan ir-raġel jinzerta Wiġi tal- Buqajru li meta ħares lejha kienet kważi kif ħalaqha Alla. 'Insomma, f'kemm ili ngħidlek erfajnieha u irranġajnielha ħwejjiġha, u poġġejnieha fuq is-siġġu. Għedtlu: 'Issa kollox, Wiġ' U miskin telaq. 'Meta ġiet f'sensiha m'għednielha xejn min kien ir-raġel li ġie jgħinna. Imma biex tara kif jiġu l-affarijietl' U'Mela qed insemmu 'l Wiġi, isimgħu din,' qalet waħda fosthom. U komplew jirrakkuntaw,